NaiveNeuron/SloPal huggingface dataset:
Kozelová, Monika, poslankyňa NR SR (2020-04-24):
Pán poslanec, takto. Národnostné menšiny už sčasti vyriešil bývalý pán premiér Pellegrini, keď tesne pred odchodom zo svojej funkcie poslal folklórnemu súboru Ifjú Szivek zo svojej rezervy predsedu vlády jeden a pol milióna. Takže čiastočne to máme vyriešené, pevne verím, že týchto jeden a pol milióna nám ako keby pridá k tomu, aby sme pomohli niekomu inému. Čo sa týka výmeny riaditeľa televízie, iste je to vždy tá istá téma a je to pri každej vláde, ale skutočne si nemyslím, že pán riaditeľ, ktorý tam momentálne je, že to je najlepší. Môžeme sa baviť o, o tom, že najlepší zatiaľ nebol ešte nikto, a ako si presne poznamenal, od čias pána Hlinického. Ale musím upozorniť na to, že sú tam diskrepancie a Slovenská televízia taká, ako je v súčasnosti, tak úplne neplní svoju verejnoprávnu funkciu. A ty si spomenul detskú redakciu. Ja ťa chcem upozorniť, že detská redakcia už zopár rokov v Slovenskej televízií neexistuje, pretože ju zrušili a to je podľa mňa presne tá tragédia, ktorá sa tejto verejnoprávnej, verejnoprávnemu médiu stala. Zrušenie detskej redakcie je podľa mňa absolútne bezprecedentné a malo by sa vrátiť. A nielen že by sa malo vrátiť, ale Slovenská televízia má niekoľko vysielacích kanálov a jeden z tých kanálov by sa mal venovať deťom, to znamená, mal by byť, ako bola kedysi redakcia vzdelávania a mal by suplovať v podstate dve redakcie, redakcia vzdelávania, ktorá tiež zanikla, a detská redakcia.
Ďuriš Nicholsonová, Lucia, podpredsedníčka NR SR (2018-10-24):
Ďakujem pekne za slovo. Musím povedať, že všetkým nám teraz ukázali v priamom prenose, aké je ľahké vlastne zohnať tých 90 hlasov, ktoré tu boli spochybňované, ak máte čo sľúbiť. A vlastne presne na takomto princípe, keď máte čo sľúbiť, vznikala aj celá táto vládna koalícia. A skúsme sa rozpamätať, že čo nám sľubovali vtedy, keď vznikli, že oni nás vlastne budú brániť pred extrémizmom, že oni museli vzniknúť, aby nás bránili pred extrémistami. A dnes nás, nám spolu s extrémistami unášajú Ústavný súd Slovenskej republiky. Čo mňa osobne mrzí, je, že spolu s hlasmi za SME – RODINA. A tam sa naozaj nemôžem ubrániť, možno sú to špekulácie, možno sú to veci, ktoré napadajú iba mňa, ale nemôžem sa ubrániť tomu, že to súvisí s tým, čo sa v tejto krajine deje, čo súvisí s tým, kto sedí momentálne za mrežami. Je to fakt hanba. (Potlesk.)
Glváč, Martin, podpredseda NR SR (2017-09-08):
Ďalšia v rozprave, pani poslankyňa Grausová, nech sa páči.
Kuffa, Filip, poslanec NR SR (2021-05-11):
Ďakujem za slovo. Pán kolega Gyimesi, sa bavíme o tých krokoch A a B, padla tu taká otázka, keby sme zrušili Slovenskú poľovnícku komoru, kto by bol nástupca. Kto by teda prevzal všetky tie kompetencie? Ale v tých rozpravách dnešných a takisto na výbore, tam ani nebola tá otázka, že zrušiť Slovenskú poľovnícku komoru, skôr sme sa bavili o tom povinnom členstve. Dnes taká súbežná organizácia, ktorá existovala predtým a existuje do dnešných dní, je Slovenský poľovnícky zväz, hoc by aj došlo k zrušeniu Slovenskej poľovníckej komory, tak Slovenský poľovnícky zväz tu dneska je, tí funkcionári sú takmer na 100 % presne tí istí, ktorí sú aj v Slovenskej poľovníckej komore. V tej rozprave ani za 10 minút, ani za 20, už vôbec nie vo faktických poznámkach sa tu nedá rozmeniť na drobné tie kroky, tu mám krok A, tu mám krok B, ale dobre, poďme sa o tom baviť. Ja len upozorňujem znova na to, že my sme tu nemali žiadny návrh k zrušeniu povinného členstva, dokonca ani komplexný zákon, si myslím, že nikto z nás nevidel, čiže zatiaľ je to len taká pseudovojna, keď to tak nazvem. A čo sa týka tých krokov A a B, niektoré sme tu naznačili, ale dobre, beriem to, môžte potom iniciovať nejaký okrúhly stôl a môžeme sa o tom baviť, pretože dneska tie aktivity, čo sme sa tu dotkli, tak tí poľovníci sú ochotní si to platiť, len na čo poukazujú, je práve to povinné členstvo, či by to mala byť teda komora alebo či by sa to malo vrátiť pod štát a pod okresné úrady. Ďakujem.
Burian, Jozef, poslanec NR SR (2018-02-06):
Ďakujem. Vážený pán predsedajúci, vážené kolegyne, kolegovia. Poprosím, pán predsedajúci, vzhľadom k tomu, že v rozprave nevystúpil žiaden poslanec, aby ste dali hlasovať, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať návrh v druhom čítaní.
Pellegrini, Peter, predseda NR SR (2024-02-08):
Prezentujme sa a hlasujme o námietke. Poprosím kolegyne, kolegov, aby počas hlasovania nekomentovali dianie, poslankyne majú právo na námietku. (Hlasovanie.) Prítomných. 133 poslancov, za 53, proti 77, zdržali sa 2, nehlasoval 1. Námietku sme neschválili.
Laššáková, Jana, podpredsedníčka NR SR (2014-06-27):
Pán poslanec Érsek, nech sa páči.
Danko, Andrej, podpredseda NR SR (2024-02-02):
Poslanec Lackovič.
B. Bugár, podpredseda NR SR: (2006-02-02):
(Hlasovanie.) Prítomných je 136 poslancov, za 123, zdržali sa 10, nehlasovali 3. Konštatujem, že návrh sme schválili. Nech sa páči.
Bugár, Béla, podpredseda NR SR (2016-10-19):
Pani poslankyňa Laššáková.
Hlina, Alojz, poslanec NR SR (2024-02-08):
Ďakujem pekne. Takže ide z toho hrôza, že teda nebola to chyba, bol to úmysel. Nuž vysporiadajme sa s tým úmyslom. A viete, jak je to svojím spôsobom úbohé a na tých kamerách to bude vidno, lebo to, čo čítal pán Glück, mu odkontroloval pán Gašpar a ja som to videl, na kamerách to bude vidno, tá, tá správa mu prišla esemeskou, pán Gašpar prišiel k nemu, skontroloval mu to, povedal, že okej, a viete, čo je... čiže áno, to je vaše, to je, áno, je to zámer, vy to chcete, aj ste to prečítali. A, páni kolegovia v prvej rade, takí jastrabi, že hrozne úbohé mi to príde, viete, v tom vašom veku, v tom vašom veku učte sa cudzí jazyk, učte sa surfovať, učte sa niečo pekné, choďte, objavujte svet, prečo robíte niečo tak úbohé, že jak podržtašky, že čítate esemesky, ktoré vám prídu. Proste tak úbohé, tak slabé, proste pre mladého človeka je toľko krásnych vecí, čo sa dá robiť. Naučte sa surfovať, naučte sa cudzí jazyk, nečítajte esemesky. Nerušte ma, prosím vás. Nerušte ma! Preboha, toto ste odkázaní? Toto ste odkázaní? Takú úbohosť čítať esemesky? Ste tu prvý deň a čítate esemesku, ktorá vám prišla? To je úbohé! Pán kolega, takých ako ste vy, som to povedal Kotlebovi v RTVS-ke, vám to poviem tiež. Takých sme si nevážili, takých sme posielali pre šumienku, taká je vaša kariéra. Celý život budete nosiť len tašku a robiť šumienku. Budete za trotla, ktorý bude robiť len úbohé veci pre úbohých ľudí... (Prerušenie vystúpenia časomerom. Potlesk.)
J. Ivančo, poslanec: (2006-08-02):
Chcem povedať to, že aj my slúžime ľuďom a počúvame ľudí, čo sa deje na Slovensku, aj my sme mali celkom zaujímavú predvolebnú kampaň, kde sme zistili, aké sú názory ľudí na váš program a určite i na náš program. Chcem vám povedať aj to, že napr. 90 % ľudí nesúhlasí s tým, aby sme odškodnili klientov skrachovaných nebankových subjektov. A práve som sa pozeral na internete na bloky Sme. A je tam veľmi zaujímavá anketa, že koľkí ľudia v ankete nesúhlasia napr. s tzv. milionárskou daňou pri príjme 50 000 mesačne. A je to veľmi zaujímavé číslo, je to 81 % opýtaných v ankete, ktorí nesúhlasia s tým. Tak preto vám to hovorím, že aj my počúvame tých ľudí a sledujeme vývoj, a preto nemôžeme podporiť váš vládny program, lebo chceme našich voličov počúvať aj naďalej. K tým procesom, ktoré ste uvádzali. Práve preto tie procesy v Európe prebiehajú, tak ako prebiehajú, pretože Slovensko bolo vpredu. A keďže teraz prebiehajú tie procesy napr. u vašich kamarátov socialistov v Maďarsku, tak preto majú takéto problémy. Preto SDKÚ nemôže podporiť váš vládny program.
P. Paška, poslanec: (2002-10-15):
I. Presperín, doterajší podpredseda NR SR: Igor Šulaj.
Ľ. Martinák, poslanec: (2009-04-28):
Ďalej sa zmienim o ďalšej citlivej otázke, a síce o poľovnej stráži. Čuduješ sa, že poľovná stráž bude mať právo dať si otvoriť auto? Veď to je normálne. Veď poľovná stráž je prísažná osoba, je to verejný činiteľ, naňho sa vzťahujú nielen práva, ale aj povinnosti v rámci Trestnoprávneho poriadku. Zrejme si si to, pán poslanec Simon, neuvedomil. O jedno by som ťa chcel požiadať, aby pri takom vážnom zákone, akým je zákon o poľovníctve, si sa konečne aspoň raz odosobnil a nebuď už žiarlivý na to, že za tvojej vlády, tvojho pôsobenia tento zákon napriek nadpolovičnej väčšiny parlamentu vám neprešiel asi... (Prerušenie vystúpenia časomierou.)
Hreha, Štefan, poslanec NR SR (2013-09-03):
Súčasne odporúčam prideliť v druhom čítaní na prerokovanie tento návrh okrem Výboru Národnej rady pre financie a rozpočet aj ústavnoprávnemu výboru. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní, gestorský výbor do 32 dní od jeho prerokovania v prvom čítaní na schôdzi Národnej rady. Dajte, prosím, hlasovať.
Gy. Bárdos, poslanec: (2001-09-04):
Takže ten pozmeňujúci návrhu, ktorý bol daný, myslím, že je dobrý a náš poslanecký klub bude podporovať tento návrh. Ďakujem.
Zvolenská, Zuzana, ministerka zdravotníctva SR (2012-07-26):
Ďakujem pekne. Prepáčte, pán poslanec, musím povedať, že toto nie je otázka, ale je to konštrukcia dvoch absolútne nesúvisiacich úkonov, takže ja nemám, čo by som k tomu dodala, pretože, naopak, práve táto investícia je podľa mňa jednou z najlepších investícií, ktorú štát môže v tejto chvíli urobiť do tak rozvráteného systému, aký sme zdedili. Len v prípade, že práve teraz, keď máme taký obrovský tlak na efektívne využívanie všetkých zdrojov, ich potrebujeme dostať tam, aby všetky, ktoré do poistného systému prišli, naozaj odišli aj tam, kam patria, za našimi pacientmi. Ďakujem. (Potlesk.)
Viskupič, Marián, poslanec NR SR (2022-02-02):
Pán predseda, ďakujem pekne za slovo. V mene troch poslaneckých klubov, SaS, OĽANO a SME RODINA, podávam návrh zaradiť body schváleného programu č. 72 (tlač 265), to je zákon o rozpočtovej zodpovednosti, a bod č. 73 (tlač 839), to je zákon o rozpočtových pravidlách verejnej správy, ako posledné body na záver tejto schôdze Národnej rady po všetkých prerokovaných aj prepadnutých bodoch. Odôvodnenie – svoj návrh odôvodňujem tým, že v súčasnosti ešte stále prebiehajú diskusie k uvedeným návrhom. Ďakujem pekne.
Šimečka, Michal, podpredseda NR SR (2024-01-23):
Ďakujem pekne. Pani poslankyňa Bihariová.
Grendel, Gábor, poslanec NR SR (2018-09-11):
Ďakujem za slovo. Žiadam predsedu Národnej rady Slovenskej republiky, aby na 34. schôdzu Národnej rady zaradil prerokovanie novej bezpečnostnej a obrannej stratégie Slovenskej republiky.
Paška, Pavol, predseda NR SR (2013-09-12):
Dobre, pani poslankyňa. Spravodajca bude uvádzať hlasovanie, takže... (Hlas z pléna.) Ešte, pán poslanec Hlina, nech sa páči, procedurálny návrh.
Sulík, Richard, predseda NR SR (2010-09-09):
Ďakujem pekne. Ďalší v rozprave a posledný zároveň vystúpi pán Muňko.
Ďuriš Nicholsonová, Lucia, podpredsedníčka NR SR (2019-06-24):
V rozprave teraz vystúpi pán poslanec Heger za klub OĽANO.
Bagačka, Michal, poslanec NR SR (2019-02-05):
Ďakujem za slovo, pán predsedajúci. Kolegyne, kolegovia, pán minister, Výbor Národnej rady pre hospodárske záležitosti ma určil za spravodajcu k predmetnému vládnemu návrhu zákona (tlač 1260). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o tomto návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, výbor pre financie a rozpočet a výbor pre hospodárske záležitosti. Za gestorský výbor navrhujem výbor pre hospodárske záležitosti. Odporúčam, aby výbory predmetný návrh zákona prerokovali do 22. marca 2019 a v gestorskom výbore do 25. marca 2019. Pán predsedajúci, prosím, otvorte rozpravu.
R. Kaliňák, podpredseda vlády a minister vnútra SR: (2008-10-24):
Vážený pán predsedajúci, dámy poslankyne, páni poslanci, ja budem, pokúsim sa byť veľmi stručný. Ministerstvo vnútra predkladá návrh zákona, ktorým sa menia a dopĺňajú niektoré zákony v pôsobnosti ministerstva vnútra v súvislosti so zavedením meny euro v Slovenskej republike. Cieľom predloženého zákona je vytvorenie základných právnych predpokladov práve v súvislosti so zavedením eura v Slovenskej republike. Návrh zákona má 38 článkov, to znamená, že v pôsobnosti ministerstva vnútra sa dotýkame 38 zákonov, ktoré touto cestou prispôsobujeme už spomínanému euru. Chcem povedať, že v prípade náležitostí, ktoré prináležia občanom alebo zamestnancom, postupujeme cestou výmeny jednotlivých súm štandardným konverzným kurzom, v prípade pokút a poplatkov sa snažíme zaokrúhliť tieto poplatky na celé eurá, samozrejme, v prospech občana, to znamená nadol. Návrh zákona je v súlade s Ústavou Slovenskej republiky, a preto si dovolím požiadať vážených poslancov o jeho podporu. Ďakujem.
Klus, Martin, poslanec NR SR (2018-10-23):
Ďakujem za slovo. Ja by som si dovolil tak trochu zhrnúť a podčiarknuť, čo nám vlastne Ondrej Dostál vo svojom príhovore povedal. To najsmutnejšie, čo neodznelo, je to, že Robert Fico môže byť predsedom Ústavného súdu do roku 2031. Kto a čo vlastne vyrokoval, sa už čoskoro dozvieme. Ja osobne si dovolím taký jeden tip. Čo myslíte, prečo sa tak dlho naťahuje, že Kotlebova strana nebola doposiaľ zrušená? Možno toto je to, čo sa vyobchodovalo. Nakoniec ja už dávno hovorím, že táto strana tu niekomu setsakramentsky vyhovuje. Odvádza mediálnu pozornosť od korupcie, klientelizmu a rôznych škandálov, ktoré neustále vládna koalícia má. A nakoniec, ako vidíme dnes, keď je treba, chlapci, zahlasujú tak, ako majú. Už sme si zvykli v našich výboroch, že áno.
Pellegrini, Peter, predseda NR SR (2015-05-20):
Pán poslanec Zajac.
Pelegrini, Peter, poslanec NR SR (2011-09-13):
Ďakujem pekne. Pán minister, na úvod len krátko. Začali ste tým, že kto získal dôveru, kto nezískal. Naozaj, len pre vašu informáciu, skúste si len porovnať, koľko hlasov preferenčných získal predseda Robert Fico, koľko ste získali vy, ja vôbec neviem, ale len teda, aby sme tú dôveru dali nejak na poriadok. Ale chcem vám povedať jednu vec. Už som tu druhé volebné obdobie a v minulom volebnom tu bol taký, to bol síce exminister, ktorý za tým rečníckym pultom tak strašne plamenne a so zápalom rečnil a komentoval činnosť nášho ministra, no a keď sme mu vytiahli také dve alebo tri malé zmluvy s cyperskými spoločnosťami, tak zbledol, zastavil sa mu krvný obeh a už nevydal ani hláska. Ja vám osobne želám, aby sa vám to po štvorročnom vašom pôsobení tu nestalo, aj keď som presvedčený, že podľa toho, ako pracujete, vás to tu čaká a neminie. A tiež som si skúsil niečo predstaviť, tak ako ste vyzývali vy nás, a predstavil som si, že by som bol vojak v armáde, na čele ktorej stojí minister ako vy. No hrôza! Ešte šťastie, že mám modrú knižku. (Smiech v sále.)
M. Hort, podpredseda NR SR: (2010-03-09):
S faktickou poznámkou na vystúpenie pani poslankyne Vášáryovej sa nehlási nikto. Preto uzatváram možnosť prihlásiť sa s faktickou poznámkou. A teraz dávam priestor pre tých, ktorí chcú vystúpiť v rozprave, aby sa prihlásili ústne, nech sa páči. je to pán poslanec Juraj Horváth ako jediný. Uzatváram možnosť prihlásiť sa do rozpravy. Slovo má pán poslanec Horváth.
Podmanický, Ján, poslanec NR SR (2013-04-16):
Ďakujem pekne. Pán poslanec, ja akceptujem vaše videnie sveta a aj vás celkom rád počúvam, lebo vo vašom vystúpení zaznieva viac možno ratia ako emócií. Na druhej strane, ak rozdávate, pán poslanec, rady, tak mi vysvetlite, ako je možné, že v júli 2010, keď ste preberali vládu, ste prevzali zoznamy s 370 tisícmi uchádzačov o zamestnanie a odovzdali ste v marci 2012 408-tisíc uchádzačov o zamestnanie, čo je nárast o 38-tisíc? Mimochodom, tiež neviem, odkiaľ máte tých 40-tisíc, čo stále spomínate, lebo v marci 2012 bol počet uchádzačov o zamestnanie 408-tisíc a v januári 2013 435-tisíc, čo ak ma neklame moja matematika, je plus 27-tisíc, čiže nie 40-tisíc. Podobne pán poslanec Matovič, keď vystupoval, tak hovoril čísla o vašom prvom vládnutí v 1998, ak sa nemýlim, ste hovorili, pán poslanec, že ste preberali vládu s 320-tisíc nezamestnanými a v 2006, po ôsmich rokoch vládnutia, ste odovzdávali 350-tisíc nezamestnaných. Čiže ako to, ako potom mám rozumieť všetkým vašim argumentom, radám, návodom, keď vždy, keď ste vládli, tak v konečnom dôsledku ste odovzdali štát vždy s väčším počtom nezamestnaných, než ste štát prevzali? Takže, pán poslanec, možno ak chcete rozdávať rady, tak z tých 15 posledných rokov ste 10 rokov vládli a viedli tento štát vy a myslím si, že s tou nezamestnanosťou ste teda žiadne zázraky neurobili. O to viac ma vždy udivuje, že keď nevládnete, tak sršíte... (Prerušenie vystúpenia časomerom.)
Bugár, Béla, podpredseda NR SR (2019-10-28):
Otázne je, za ktoré pozmeňujúce návrhy budete hlasovať. Ďalej s faktickou, pán poslanec Dostál, nech sa páči.
D. Jarjabek, poslanec: (2007-10-25):
Ďakujem za pozornosť. (Potlesk.)
Pamula, Peter, poslanec NR SR (2018-05-24):
Ďakujem veľmi pekne za slovo. Ja začnem tak trošku ináč, lebo chcel by som reagovať na pána kolegu Matoviča. Pán kolega Matovič, viete, ja si vás vážim ako človeka, vážim si vás ako podnikateľa, pretože ste určite niečo dosiahol, vážim si vás takisto ako politika, pretože ste založil úspešnú stranu, ktorá je v parlamente Slovenskej republiky, ale dovoľte mi s vami nesúhlasiť. A ja si nemyslím, že Slovenská národná strana je stranou darebákov, zlodejov alebo nejakých korupčníkov, určite to pravda nie je. Ja sa tak necítim. Ja som hrdý na to, že som Slovák, som hrdý na to, že som člen Slovenskej národnej strany, som v Slovenskej národnej strane od ´92. roku. Nemám problém s hocikým si sadnúť, debatovať a riešiť pragmaticky veci. Určite nikdy v živote som sa nebál povedať svoj názor alebo, alebo akýmkoľvek spôsobom prezentovať svoje názory. Ale naozaj nemyslím si, že je to namieste, že, že takto sa to prezentuje, že Slovenská národná strana je naozaj stranou zločincov alebo nejakých darebákov. Slovenská národná strana, ako ste povedal, má veľmi bohatú históriu, je to najstaršia slovenská a je to najstaršia strana Slovákov. Ja si myslím, že tu by som asi aj skončil, pretože to gro a tú podstatu som povedal. Takže ďakujem veľmi pekne za pozornosť.
Paška, Pavol, predseda NR SR (2012-11-29):
Pán poslanec Fedor.
Nicholsonová, Lucia, podpredsedníčka NR SR (2016-05-17):
Ďakujem veľmi pekne pani verejnej ochrankyne práv za to, že uviedla správu, ktorú plénu predkladá. Teraz by som poprosila spoločnú spravodajkyňu, predsedníčku výboru pre ľudské práva a národnostné menšiny, pani poslankyňu Eriku Jurinovú, aby informovala Národnú radu o výsledku prerokovania správy vo výboroch. Nech sa páči.
B. Bugár, podpredseda NR SR: (2003-09-23):
O slovo sa hlási pán podpredseda vlády Lipšic. Nech sa páči, podľa rokovacieho poriadku môžete vystúpiť hocikedy, keď o to požiadate. Nech sa páči, máte slovo.
Raši, Richard, poslanec NR SR (2014-07-08):
Ďakujem pekne, pani predsedajúca. Pán minister, treba vydržať s chladnou hlavou, pretože tam, kde chýbajú argumenty opozície, nastupujú emócie. A naozaj aj dnešnou tlačovkou, aj vyhlásením, že zákaz vody bude zakotvený v ústave, sa stratila hlavná agenda bojujúca proti tomuto zákonu a každý bude mať možnosť ukázať svojím hlasovaním, ako to s vodou myslí naozaj a ako to a či to myslí úprimne. A myslím si, že je naozaj dôležité, že bude zákaz vody daný v ústave, pretože naozaj keby sa raz dostal na ministerstvo iný minister, ako napríklad pán minister Simon, by mohol svojmu úradníkovi prikázať, aby zmenil zákon a robil biznis s vodou. Takže je fajn, že to bude v ústave a ani pri prípadnom jeho návrate sa už biznis s vodou nikdy nevráti. Ďakujem pekne.
Laurenčík, Milan, podpredseda NR SR (2020-07-24):
Pán poslanec Milan Kuriak.
Viskupič, Marián, poslanec NR SR (2022-11-09):
Ďakujem za slovo, pán predsedajúci. Zvolávam zasadnutie finančného výboru dnes 30 minút po skončení dnešného rokovania. Ďakujem pekne.
Kažimír, Peter, podpredseda vlády a minister financií SR (2018-10-18):
Ďakujem. Návrh zákona reflektuje na potreby vznikajúce z aplikačnej praxe, a preto sú navrhované zmeny zväčša technického charakteru. Zmeny spočívajú najmä v spresnení a v zjednodušení procesov týkajúcich sa vykonávania finančnej kontroly a auditu. Jednoznačne sa napríklad ustanovuje vyjadrenie pri vykonávaní základnej finančnej kontroly. V ďalšom sa zefektívňuje proces prijímania a spĺňania a overovania splnenia nápravných opatrení. Upravuje sa taktiež zloženie a kompetencie výboru pre vnútorný audit a vládny audit, a to najmä v oblasti vzdelávania audítorov a posudzovania splnenia podmienok povinného vzdelávania. Súčasťou návrhu novely zákona je aj novela zákona č. 523/2004 Z. z. o rozpočtových pravidlách verejnej správy a novela zákona č. 278/1993 Z. z. o správe majetku štátu a aj novela zákona 374/2014 Z. z. o pohľadávkach štátu. Hlavným cieľom novely zákona o rozpočtových pravidlách je aj zakotvenie hodnoty efektívnosti a účinnosti verejných výdavkov. Ide o tzv. revíziu výdavkov, ale poznáte ju vo vyjadrení hodnoty za peniaze do právneho systému Slovenskej republiky, čím sa napĺňa programové vyhlásenie vlády. Zároveň sa ukladá povinnosť vybraným subjektom verejnej správy vykonať štúdiu uskutočniteľnosti investície a koncesie, ktorých hodnotu stanoví nariadenie vlády. Ďakujem.
Šudík, Tomáš, poslanec NR SR (2023-03-16):
Ďakujem za slovo. Áno, ja som aj na poslednej schôdzi túto otázku položil viackrát, len nedošlo k odpovedi priamo v pléne. Možno ste mali odpoveď napísanú, ale odpovedali ste na ďalšie, na túto nie, a nedostal som ani písomnú odpoveď k tejto otázke, lebo ak nie je zodpovedaná ústne, tak aspoň písomne, ale dobre, takto mi to stačí. Ja len, aby som mal potom istotu, že ste presvedčený o tom, že ministerstvo vôbec nepochybilo pri prasacom more, ktorý bol, a konalo tak, ako konať malo a nikde nemohlo k ničomu dôjsť a obvinenia alebo vlastne stanovisko NKÚ považujete za neopodstatnené v tomto prípade, keďže nič podstatné neukázalo a stojíte si za celým systémom, ako bol nastavený.
P. Hrušovský, predseda NR SR: (2003-12-04):
Otváram rozpravu. Prosím, zaujmite miesto pre spravodajcov, páni poslanci, pýtam sa vás... Pán poslanec Číž! Či sa chce niekto prihlásiť do rozpravy ústne, keďže som nedostal žiadne písomné prihlášky. Konštatujem, že nie, preto vyhlasujem rozpravu o tomto bode programu za skončenú. Ďakujem pánovi poslancovi Drgoncovi. Prerušujem rokovanie. Pristúpime k prerokúvaniu posledného pánom prezidentom vráteného zákona o advokácii a o zmene a doplnení zákona č. 455/1991 Zb. o živnostenskom podnikaní . Poprosím pána poslanca Abelovského, aby z poverenia výboru predniesol stanovisko gestorského, ústavnoprávneho výboru, k vrátenému zákonu. Nech sa páči, pán poslanec. M. Abelovský, poslanec: Ďakujem. Pán predseda, pán minister, kolegyne, kolegovia, predseda Národnej rady svojím rozhodnutím z 1. decembra 2003 pridelil zákon o advokácii ústavnoprávnemu výboru ako výboru gestorskému. Výbor o predmetnom zákone rokoval na 46. schôdzi 3. novembra a uznesením č. 354 odporučil schváliť v znení pripomienok uvedených v rozhodnutí prezidenta republiky z 28. novembra 2003 v časti nasledovne: keďže tento materiál ste nedostali do poslaneckých lavíc, musím ho celý prečítať. V § 3 ods. 4, ktorý znie: bezúhonný na účely tohto zákona nie je ani ten, u koho je preukázateľne spochybnené, že bude čestne a svedomito plniť povinnosti advokáta. Druhý bod, v § 14 ods. 5 za slová „a na dediča poručiteľa, ktorý bol komanditistom komanditnej spoločnosti, sa primerane použijú ustanovenia § 15 ods. 5“, sa vypúšťajú. Po tretie, v § 15 sa vypúšťa ods. 5, doterajšie ods. 6 až 8 sa označujú ako ods. 5 až 7. Po štvrté, v § 69 ods. 1 písm. a) sa slová „a určuje ich počty“ vypúšťajú. Po piate, alternatíva I: § 84 sa vypúšťa. Alternatíva II: v § 84 v prvej vete sa slová „alebo zoznamu koncipientov“ nahrádzajú slovami „alebo zo zoznamu advokátskych koncipientov podľa § 77 ods. 1 alebo ods. 2“ a v druhej vete za slová „advokátskych koncipientov“ vkladajú slová „podľa § 77 ods. 1 alebo ods. 2“. Ústavnoprávny výbor ako gestorský odporúča zákon z 28. októbra 2003 o advokácii a o zmene a doplnení zákona č. 455/1991 Zb. o živnostenskom podnikaní schváliť v znení schválených pripomienok a doplnkov. Pán predseda, otvorte rozpravu.
Viskupič, Jozef, poslanec NR SR (2014-10-22):
Ďakujem. Predpokladal som, že v tejto debate sa zapoja asi všetci župani, takže ďakujem aj za tento príspevok, pán predseda. Ja som chcel pozrieť programové vyhlásenie vlády v oblasti priamo vo vzťahu k samosprávam, resp. či vôbec existuje nejaký záväzok, že to, čo ste podrobili najväčšej kritike, je ako keby zmena systému fungovania samospráva a štát a podobne. A našiel som len taký, taký záväzok, že vláda bude viesť permanentný dialóg so samosprávami, samosprávnymi orgánmi s cieľom nájsť cesty ku skvalitneniu výkonu verejnej správy, k čomu budú slúžiť, využité aj výsledky komplexného auditu verejnej správy, a niekoľkoročné skúsenosti s prenosom výkonu štátnej správy na samosprávu ukazujú teda viaceré nedostatky a bude sa tento systém korigovať bez ohľadu na to, ktorý stupeň samosprávy alebo štátnej správy bude hodnotený. Čiže mám za to, že pri tomto audite nastalo to, že výber tejto dane je neefektívnym, a teda prechádza na úroveň štátu. To, že prerozdelenie a nejakým spôsobom téma Bratislava verzus ostatná časť Slovenskej republiky je dlhodobo prítomná v politickom diskurze, chápem, a na druhej strane ste vyzývali na tú debatu a ja by som chcel viac počuť od zainteresovaných županov, že do akej miery je možná zdrojovosť, keďže jeden argument mne zaznel od ministra najviac, a to je, že bolo okolo šesťstovky daňových sadzieb, a teraz ich bude okolo päťdesiatky, že či naozaj v tom nebola nejaká miera veľkého neporiadku a teraz to upravuje, čo nechcem povedať, že Bratislava si tie peniaze nezaslúži.
Pleštinská, Zita, poslankyňa NR SR (2022-12-02):
Ďakujem, pán predseda. Pán predseda, dajte, prosím, hlasovať o tom, že Národná rada berie výročnú správu o členstve Slovenskej republiky v Európskej únii za rok 2021 na vedomie.
B. Bugár, podpredseda NR SR: (2004-09-07):
Dávam slovo spravodajcovi, ktorého určil navrhnutý gestorský výbor, výbor pre financie, rozpočet a menu, poslancovi Jozefovi Mikušovi. Pán poslanec, nech sa páči.
I. Štefanec, poslanec: (2010-03-05):
Uvedený návrh bol doručený poslancom v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, teda doručenie návrhu najmenej 15 dní pred schôdzou Národnej rady, na ktorej sa uskutoční prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na dnešné rokovanie schôdze. Ako spravodajca v prvom čítaní si osvojujem stanovisko, že predmetný návrh spĺňa z formálno-právnej stránky všetky náležitosti návrhu zákona uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Odporúčam, aby tento návrh okrem nášho výboru prerokoval aj ústavnoprávny výbor s termínom do 12. mája 2010. Pán predsedajúci, prosím, otvorte rozpravu k uvedenému návrhu zákona. Ďakujem.
Budaj, Ján, poslanec NR SR (2018-10-23):
Ďakujem. No tak hlavne ďakujem pánovi poslancovi, že si tak pozorne všíma moju osobnú dráhu. Naozaj tu už desaťročia stojím, často je to smie..., je to možno jemu na posmech, ale často aj s holými rukami proti ľudom, ktorí nechcú Slovensku dopriať napriek tomu, že sme v novembri to mali na dosah, nechcú dopriať demokratické, slušné pomery, v ktorých by vládla, vládlo právo a medzi ľuďmi slušnosť. Máte pravdu, že v novembri to bolo na dosah, tí totalitári, normalizační komunisti sa na chvíľu zľakli, lenže vy ste práve veľmi dobrý svedok toho, ako sa pozbierali, a dnes ste v strane, ktorá pokračuje v mnohom v kontinuite tej moci, ktorá je antinovembrom, ktorá odmieta hodnoty novembra, odmieta hodnoty aj Západu, hodnoty skutočne liberálnej demokracie. V každom prípade, v každom prípade vám môžem len poďakovať, že si to uvedomujete, že naozaj, naozaj je to pravda, že ľudia z disentu a novembra neovládli majetky tohoto štátu, neovládli tajné služby, nevylikvidovali svojich protivníkov únosmi alebo vraždami, a preto často stoja s holými rukami proti nepriateľom, ktorí vyhrali, a naozaj dôsledky tej kontrarevolúcie cítime dodnes. Preto je tu boj dobra a zla veľmi podobný, aký bol v dobách pred novembrom. A preto aj vás presviedčam o tom, aby ste si uvedomili, že všetko je prezradené. To sa nedá zakamuflovať. Tí ľudia vonku vidia, kto je na če... (Prerušenie vystúpenia časomerom.)
Blanár, Juraj, podpredseda NR SR (2020-11-26):
Teraz v rozprave vystúpi pán poslanec Takáč, máte slovo.
T. Cabaj, podpredseda NR SR: (2009-10-15):
Nech sa páči, pani spravodajkyňa, máte slovo. Poprosím – dve minúty.
Poliačik, Martin, poslanec NR SR (2013-05-29):
To je v poriadku. Stávalo sa mi to aj s učiteľkami. Takže, vážená pani predsedajúca, vážené panie poslankyne, vážení páni poslanci, dovoľte, aby som v zmysle § 73 ods. 1 rokovacieho poriadku vystúpil v prvom čítaní k uvedenému návrhu ústavného zákona. Predmetný návrh ústavného zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie, a spĺňa z formálnoprávnej stránky náležitosti uvedené v § 67 a 68 rokovacieho poriadku, ako aj náležitosti určené v legislatívnych pravidlách. Predseda Národnej rady preto návrh ústavného zákona zaradil v zmysle § 72 rokovacieho poriadku do programu tejto schôdze. Predseda Národnej rady zároveň vo svojom rozhodnutí z 26. apríla 2013 č. 464 navrhol, aby návrh ústavného zákona prerokoval ústavnoprávny výbor, ktorý navrhol aj ako gestorský výbor s tým, že výbor predmetný návrh ústavného zákona prerokuje v druhom čítaní do 32 dní od jeho prerokovania v prvom čítaní. Zo znenia uvedeného návrhu ústavného zákona je zrejmý účel navrhovanej úpravy. Cieľom predloženého návrhu je najmä zmeniť spôsob voľby generálneho prokurátora tak, aby bol volený občanmi. Navrhuje sa tiež, že generálneho prokurátora nebude možné odvolať, jeho funkcia zanikne z ustanovených dôvodov zákonom. Možnosť vlastnej úvahy nevyužijem, skúsim vystúpiť v rozprave. A vychádzajúc z oprávnení, ktoré pre mňa vyplývajú z rokovacieho poriadku, odporúčam, aby sa Národná rada po všeobecnej rozprave uzniesla podľa § 73 ods. 3 písm. c) rokovacieho poriadku na tom, že uvedený návrh ústavného zákona prerokuje v druhom čítaní. Odporúčam zároveň predmetný návrh ústavného zákona prideliť výboru vrátane určenia gestorského výboru a lehoty na prerokovanie návrhu vo výbore v zmysle uvedeného rozhodnutia predsedu Národnej rady č. 464. Pani predsedajúca, prosím, otvorte všeobecnú rozpravu.
Grendel, Gábor, podpredseda NR SR (2020-04-07):
Na vaše vystúpenie evidujem jednu faktickú poznámku. Končím možnosť prihlásiť sa s faktickými. Pán poslanec Mazurek.
Jurík, Beáta, poslankyňa NR SR (2024-01-09):
Ďakujem pekne za slovo a vidíte, predsa je to na niečo, že sa viac hlásim do tých faktických. Simona, aj ty si hovorila o dôležitosti diskusie. Diskusia je či už teda s odbornou verejnosťou, všetkými zainteresovanými aktérmi, opozíciou napríklad teda na výboroch, verejnosťou, ale aj s Európskou úniou. A ja si už tak trochu pripadám, ako by som sa opäť vrátila na univerzitu a buď teda píšem diplomovku o Európskej prokuratúre, alebo že každá faktická je vlastne časťou prednášky mojim študentom a študentkám, lebo my si tu skutočne opakujeme základy práva EÚ, prečo sa Európska únia zaujíma o tieto zmeny a prečo reaguje, prečo toto nie je vnútroštátna vec, čo je to subsidiarita, prečo sú finančné záujmy EÚ ohrozené, čo je Európska prokuratúra, čo je Eurojust, OLAF, kto s kým spolupracuje a akú má odbornosť, prečo takéto skrátené legislatívne konanie v prípadoch zmien trestnej politiky alebo boja proti korupcii môže byť porušením práva Európskej únie, ako funguje infringement procedúra, čo ohrozuje eurofondy, alebo teda v tomto prípade kto, za čo môžme dostať sankcie, a toto všetko sme si už spoločne zopakovali. A zopakovať si treba aj, aká je dôležitá diskusia medzi európskymi inštitúciami a členskými štátmi. Napríklad ak chcú členské štáty nejako zmeniť legislatívu týkajúcu sa Európskej prokuratúry, diskutujú s Európskou prokuratúrou. Je to bežné, normálne, robia to všetky štáty, naši európski partneri, nie taký že Viktor Orbán, ale skutoční európski partneri. V tomto prípade vláda s EPPO nediskutovala. A ja si myslím, že možno je to v niečom aj dobré. Lebo ak by mala diskutovať takým spôsobom, ako sa tu diskutuje s nami, že odpovede sú iba ticho alebo občas teda stonanie z pravej strany, tak by sme mali o hanbu viac. A neviem, či by to teda za tie milióny tá hanba skutočne stála. Ďakujem. (Potlesk.)
Figeľ, Ján, podpredseda NR SR (2014-12-12):
Nech sa páči, Július Brocka.
Pellegrini, Peter, predseda NR SR (2015-11-12):
Ďakujem pekne. Pán poslanec, máte doplňujúcu otázku? Nech sa páči, pán poslanec Brocka s doplňujúcou otázkou.
Halák, Róbert, poslanec NR SR (2020-07-24):
Ďakujem za slovo, pán predsedajúci. Pani ministerka, ja sa ti chcem poďakovať. Ja som človek z kultúry, som tam už 24 alebo 25 rokov a skutočne viem, aké sú problémy v tej kultúre, a nikdy som sa nevedel dopátrať k tomu, že prečo to tak je a prečo to tak funguje. Teraz si si do niečoho zabŕdla, niečo si našla. Ďakujem ti za toto zhrnutie, ktoré tuto si nám povedala, a bol by som rád, keby aj tieto čísla, ktoré si tu tak nejak naznačila, aj boli, boli zverejnené. Ďakujem ešte raz veľmi pekne, ja si myslím, že tej kultúre treba pomôcť, a keď sa bude správne hospodáriť tam, tak si myslím, že tá kultúra na Slovensku sa posunie vpred. Ďakujem.
Ďuriš Nicholsonová, Lucia, podpredsedníčka NR SR (2018-05-29):
Šesť faktických poznámok na vaše vystúpenie. Končím možnosť prihlásiť sa s faktickou poznámkou. Pán poslanec Uhrík.
Kotleba, Marek, poslanec NR SR (2020-06-03):
Ďakujem pekne. Prosím vás, pán Dostál, ja si myslím, že asi nemá vôbec žiadnu váhu tu porovnávať, koľko intervencií vojenských urobilo USA a koľko urobilo Rusko. Aj keď sme tu mali vymenované tie ruské agresie, ale keby sme začali menovaním tých agresií USA, tak by sme to tu asi menovali do rána, čiže na toto naozaj si dajme pozor alebo potom vymenujme aj z tej druhej strany. A neviem, podľa akého kľúča vy fungujete, lebo my sme podľa vás fašistická strana a popritom dobre, že nie sme ruskí agenti. Tak potom neviem, aký kľúč používate, najbližšie, keď budete v nejakej rozprave, prosím vás, mi to objasnite. Lebo ako ja viem, tak fašisti boli v Taliansku, v Španielsku a tak ďalej, ale my sme teda fašistická strana podľa vás a popritom hájime ruské záujmy. Tak ja už potom sa naozaj z tohto neviem vysomáriť. Ďakujem.
Halgašová, Jarmila, poslankyňa NR SR (2022-11-08):
Ďakujem pekne. Vážený pán predsedajúci, vážené kolegyne, vážení kolegovia, návrh zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a pozemkových spoločenstvách v znení neskorších predpisov a ktorým sa dopĺňa zákon o registri trestov, predkladám z dôvodu zavedenia väčšej transparentnosti na tomto úrade, ako aj odbornej zdatnosti predstaviteľov Slovenského pozemkového fondu. Navrhovaný zákon vytvára podmienky pre zvýšenie odbornosti a kompetentnosti štatutárnych orgánov a členov rady pozemkového fondu najmä stanovením kvalitatívnych, kvalitatívnych kritérií pre zastávanie funkcií člena rady pozemkového fondu, generálneho riaditeľa a námestníka pozemkového fondu. Uvedené je základným predpokladom pre kvalifikované a kvalitné rozhodovanie orgánov pozemkového fondu. Vytvárajú sa tiež nové a transparentné kritériá pre kreovanie orgánov pozemkového fondu. Zároveň sa zákonom sprístupňuje verejnosti činnosť rady pozemkového fondu a umožnením verejná kontrola činnosti rady pozemkového fondu. Potreba prijatia navrhovanej právnej úpravy vychádza z presvedčenia, že pozemkový fond je významnou inštitúciou, v ktorej správe a vlastníctve je veľké množstvo nehnuteľností Slovenskej republiky a ktorá hospodári s významným rozpočtom. Inventarizácia tohto majetku dodnes nebola vykonaná. Keďže nebol daný súhlas na podriadenie Slovenského pozemkového fondu ministerstvu pôdohospodárstva a rozvoja vidieka, navrhovanú úpravu považujem za minimalistický krok stransparentnenia procesov na Slovenskom pozemkovom fonde. V súčasnosti prebieha poslanecký prieskum na pozemkovom fonde a prvotné zistenia naznačujú, že nie je správne, že pozemkový fond podlieha prakticky výlučne kontrole Najvyššieho kontrolného úradu. Predložený návrh zákona má neutrálny vplyv na rozpočet verejnej správy a nemá negatívny vplyv na podnikateľské prostredie. Má pozitívny sociálny vplyv a nemá negatívny vplyv na životné prostredie ani na informatizáciu spoločnosti a je v súlade s Ústavou Slovenskej republiky a ostatnými zákonmi, ako aj s právom Európskej únie. Vážené kolegyne, vážení kolegovia, týmto vás chcem poprosiť o podporu tohto zákona. Znenie návrhu som prepracovala v súlade s dohodou s kolegami z poslaneckého klubu OĽANO. A samozrejme, aj v rámci druhého čítania som pripravená na rokovania a môžme diskutovať o tom, či všetky navrhované ustanovenia sú správne, a môžme teda ich, samozrejme, aj ešte upraviť. Vopred ďakujem za podporu.
P. Pavlis, poslanec: (2009-11-04):
Konštatujem, že uvedený návrh zákona z formálnoprávnej stránky spĺňa všetky náležitosti. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre financie, rozpočet a menu a výbor pre hospodársku politiku. Za gestorský výbor navrhujem Výbor Národnej rady Slovenskej republiky pre hospodársku politiku. A odporúčam, aby výbory predmetný návrh zákona prerokovali v druhom čítaní a v gestorskom výbore s termínom ihneď. Pán predseda, prosím, otvorte všeobecnú rozpravu.
Hrnčiar, Andrej, podpredseda NR SR (2017-09-05):
Ďalším vystupujúcim v rozprave je pán poslanec Beblavý, nech sa páči.
Marosz, Ján, poslanec NR SR (2018-11-21):
Ďakujem pekne. Pán kolega Sopko, naozaj oceňujem, že vo svojom príhovore si túto kauzu dal do širšieho kontextu, aký má vplyv na naše deti, na študentov vysokých škôl, na celú spoločnosť. A naozaj z tohto pohľadu doslova traumatizujeme týchto mladých ľudí, ktorí dennodenne čítajú noviny, sledujú internet a vidia, že najvyšší ústavný činiteľ kopíroval svoju prácu, urobil kompilát, plagioval, nečestným spôsobom sa dostal k svojmu titulu, podobne ako nečestným spôsobom sa dostal ku kapitánskej hodnosti. A takýto zlý príklad, zlý signál vysielame vo vzťahu k našim deťom, študentom, žiakom na základných školách. Aký majú potom oni obraz o tejto krajine, obraz o budúcnosti? Že nepoctivosťou, podvodmi, konexiami, klamstvom si môžem zabezpečiť tituly pred menom, úspech, kariéru. Čiže ten etický rozmer svojho príhovoru veľmi chcem podčiarknuť, vyzdvihnúť a len si želať, aby naozaj pán Danko pozbieral nejaké zvyšky svedomia, aby odstúpil z politiky a takýmto spôsobom nepochoval aké-také zvyšky úcty mladých ľudí vo vzťahu k svojmu štátu.
Kollár, Boris, predseda NR SR (2023-02-17):
Prosím, prezentujme sa a hlasujeme. (Hlasovanie.) Prítomných 136, za 124, 5 sa zdržali, 7 nehlasovali. Uvedený návrh sme schválili.
Laššáková, Jana, podpredsedníčka NR SR (2013-09-25):
Pani poslankyňa Nicholsonová, nech sa páči.
B. Bugár, podpredseda NR SR: (2004-03-11):
Ďalej pani poslankyňa Laššáková sa pýta pána ministra školstva Martina Fronca: „Z akých analýz vychádzalo ministerstvo pri stanovení hodnoty vzdelávacieho poukazu?“ Pán minister, nech sa páči.
Glváč, Martin, podpredseda NR SR (2016-06-17):
S faktickým poznámkami sa prihlásilo šesť poslancov. Ukončujem možnosť sa prihlásiť s faktickými poznámkami. Posledný pán poslanec Fecko. Pán poslanec Budaj, nech sa páči.
Glváč, Martin, podpredseda NR SR (2017-09-13):
Ďakujem. Pani poslankyňa, keďže som bol vyzvaný, tak v prvom rade chcem povedať aj vaše napomenutie počas... (reakcia z pléna), počas, rozprávam teraz ja, ja som vám neskákal do reči, počas rozpravy, teda počas vystúpenia pána Hrnka, takže boli napomenutí viacerí tým pádom, že som dával pozor. O to nemajte starosť. A kto, keď niekto porušil rokovací poriadok, tak ste boli práve vy, lebo vo faktickej poznámke sa reaguje na predrečníka. Ďakujem. A ďalšia v rozprave, pani poslankyňa Verešová. Pardon, s faktickou.
Paška, Pavol, predseda NR SR (2014-04-02):
Ďakujem pekne, pán predseda, ešte pred tým, než začneme rokovať, privítam študentky a študentov strednej odbornej školy z Holíča. Vitajte. (Potlesk.) Budeme pokračovať. Ešte pán poslanec Mihál do rozpravy, nech sa páči. Poprosím navrhovateľa a spravodajcu, aby zaujali miesto. Pán poslanec Mihál, vy ste aj spravodajca, takže. Pán poslanec, ja navrhujem krátku prestávku, pretože pravdepodobne nebude vytvorený normálny priestor, takže krátka trojminútová prestávka. Poprosím vás, dámy a páni, budeme pokračovať v rozprave. Prepáčte, pán poslanec, ale to nemá zmysel. (Prestávka.) (Po prestávke.)
Sulík, Richard, poslanec NR SR (2022-09-29):
Ďakujem pekne za slovo. No ja som sem došiel počas prejavu Igora Matovič, keď ten prejav mal hodinu a sedem minút, a že teda budem reagovať, keď ma spomína. On to dal dnes na Fidela Castra, bolo to vyše dvoch hodín. Ako ja poznám Igora Matoviča trinásť rokov, nikdy by som povedal, že on je schopný zostúpiť do takéhoto bahna, do, do takejto biedy a vyťahovať úplne že až, až tie, bez štipky hanby vyťahovať už jedno aké urážky a osočovania, samozrejme, spojené s prekrúcaním pravdy. Ja som zistil, že v strane SaS venujeme vyše desať hodín týždenne na to, aby sme vyvracali tieto klamstvá o nás, útoky. A stojí to teda dosť veľa času. No ale teda vydržal som tu sedieť možnože pätnásť minút, potom som to jednoducho už nedal a v rámci zachovania duševnej hygieny som, som teda sálu znovu opustil. Ale opustil som ju s pocitom, že naozaj ja som šťastný, že s týmto človekom ja už nemusím sedieť vo vláde. Ja ľutujem všetkých ostatných ľudí. A teraz chcem reagovať na jednu jedinú vec a to je, že som utiekol z ministerstva hospodárstva. No ja som dva mesiace čakal, či Igor Matovič sa odlepí od svojej stoličky, lebo je zjavne nespôsobilý viesť ministerstvo financií a je zdrojom veľkej väčšiny problémov vlády Eduarda Hegera. A nezvládol to. Čiže sme... odišiel som ja z ministerstva a my z koalície.
Ďuriš Nicholsonová, Lucia, podpredsedníčka NR SR (2018-06-21):
Ďakujem pekne, pán spravodajca. Otváram rozpravu. Prihlásil sa pán navrhovateľ pán poslanec Poliačik a písomne prihlásení sú ešte pán poslanec Farkašovský za klub SNS a pani poslankyňa Kaščáková za klub SaS. Nech sa páči, pán poslanec Poliačik.
Ivan, Miroslav, poslanec NR SR (2019-09-19):
Ďakujem pekne za slovo. Vážené kolegyne, vážení kolegovia, toto je náš tretí návrh zákona, ktorý predkladáme v rámci balíka pre motoristov. Je to, je to zákon, ktorým chceme zrušiť povinnosť lepiť nálepky o absolvovaní stanice technickej kontroly a emisnej kontroly na čelné sklá vozidiel ako, ako dôkaz o vykonaní technickej a emisnej kontroly. Opäť tento návrh zákona predkladám spolu s kolegami Jozefom Rajtárom, Radoslavom Pavelkom, Janou Kiššovou, Martinom Klusom, Milanom Laurenčíkom a Mariánom Viskupičom. Viac o dôvodoch a príčinách, prečo toto navrhujeme, poviem v rozprave, do ktorej sa teraz zároveň hlásim. Ďakujem pre tento moment.
Urban, Miroslav, poslanec NR SR (2021-07-23):
Ďakujem za slovo. Pán Kazda, celé zle. Naozaj, celé zlé vystúpenie. Ako chváliť sa testovaním, čo bola, čo bolo na jar? Ešte pochopím to jesenné, to malo nejaký zmysel, ale toto jarné nekonečné celoplošné testovanie, ktoré nakoniec viedlo k tomu, že sme boli najhorší, čo sa týka COVID-u, na svete? Veď dáke analýzy, tak dajte, že aké to bolo super, ako nám to pomohlo, koľko to znížilo teda tú incidenciu toho COVID-u. A tie ostatné, žiadne čísla, presne tak. Čo sa týka toho názoru, že si majú pacienti, čo ochorejú na COVID, platiť, to už je za hranou, pán Kazda. To nemôžte. To potom povedzme alkoholikom, nech si platia celú liečbu, vyžeňme tých alkoholikov z nemocníc alebo fajčiarov a podobne. To je celé, celé za čiarou. To je nesprávne, takýto postoj. Ja to nechápem, odkiaľ ste na to prišli. A tie povinné očkovania starých ľudí alebo zdravotníkov? Zdravotníkov chcete očkovať povinne? To ešte aj ten zbytok, pár posledných ľudí, čo tam robia v zdravotníctve, chcete vyduriť, vyhnať z tohto systému?! Veď to je od veci! Vyženiete, sú ľudia, ktorí sa jednoducho nechcú očkovať a vy ich ešte, vy chcete vyhnať? Veď nám tu chýbajú tisícky zdravotníkov. A keď ste sa pýtali, že čo by sme robili iné. Ja by som trebárs robil to, že by som motivoval tých zdravotníkov, aby pracovali v tom zdravotníctve. Mne chýba úplne analýza, ako ste riešili tú druhú vlnu a čo budete robiť, keď príde tá tretia vlna na jeseň. Čo s oddeleniami COVID, ako tam udržať tých zdravotníkov, ako to celé manažovať, aby to nebolo také ako v tej druhej vlne, to mi chýba, ďalšie doporučenia. Nakúpili ste protilátky bamlanivimab a podobne. Kde sú dajaké doporučenia a podobne na tú liečbu, keď príde na jeseň? Lebo na jeseň určite príde ten koronavírus. Toto by ste mali riešiť, zdravotníctvo. Nielen očkovanie. Jedna téma dookola, očkovanie. Ale sú aj iné problémy. Ďakujem.
Žiga, Peter, podpredseda NR SR (2024-10-23):
Upozorňujem všetkých poslancov že nemajú nadávať v rokovacej sále. (Reakcie z pléna.) Pán poslanec Janas.
Laššáková, Jana, podpredsedníčka NR SR (2014-11-10):
Pán poslanec Kaník.
Érsek, Árpád, minister dopravy a výstavby SR (2017-05-11):
Vážený pán predsedajúci, vážené pani poslankyne, páni poslanci, dovoľte mi, aby som uviedol návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 669 o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov v znení neskorších predpisov. Vláda Slovenskej republiky prerokovala a schválila návrh zákona 10. mája 2017 a prijala k nemu uznesenie č. 227/2017. Dôvodom skráteného legislatívneho konania je nutnosť zefektívnenia procesu povoľovania výstavby vybraných diaľnic a ciest pre motorové vozidlá uvedených v prílohe zákona č. 669/2007 so súčasným zachovaním adekvátnej možnosti obhájiť svoje záujmy všetkým dotknutým vlastníkom pozemkov, na ktorých majú byť diaľnice postavené, alebo stavieb, ktoré majú byť v súvislosti s výstavbou diaľnic asanované. Toto zefektívnenie sa prejaví celkom skrátením povoľovacieho procesu a poklesom nákladovosti celého prípravného procesu výstavby diaľnic, ako aj samotného začiatku výstavby diaľnic. V nadväznosti na prijatie tohto návrhu zákona možno očakávať pozitívny vplyv na zrýchlenie dopravy, čo prináša finančné aj časové úspory. Ďalším prínosom výstavby strategicky dôležitých diaľnic je odklon dopravy z miest a obcí a s tým spojené pozitívne vplyvy. Na základe uvedených skutočností je potrebné podľa § 89 č.1 zákona Národnej rady Slovenskej republiky č. 350/1996 Z. z. o rokovacom poriadku Národnej rady z dôvodu hrozby značných finančných škôd navrhnúť Národnej rade Slovenskej republiky, aby sa uzniesla na skrátenom legislatívnom konaní o vládnom návrhu zákona, ktorým sa mení a dopĺňa zákon č. 669/2007 o jednorazových mimoriadnych opatreniach v príprave niektorých stavieb a diaľnic a ciest pre motorové vozidlá a ich doplnení zákona Národnej rady Slovenskej republiky v katastri nehnuteľností (katastrálny zákon) a v znení neskorších predpisov v znení neskorších predpisov. Vážený pán predsedajúci, vážení poslanci, dovoľujem si požiadať o podporu predloženého návrhu. Ďakujem.
P. Hrušovský, podpredseda NR SR: (2002-05-31):
P. Hajdúk, poslanec: Ja upozorňujem na to, že už tu boli takéto dva návrhy zákonov. Predsa toto musí snemovňa vedieť.